U samo nekoliko jednostavnih koraka, olakšaćemo Vam ceo proces podnošenja zahteva za izdavanje vize.\nPojasnićemo Vam ceo proces podnošenja zahteva za vizu\nPredočićemo Vam kako izgleda ceo proces, objasniti hronologiju radnji, koliko dugo traje, koliko košta, koje su vaše obaveze, šta možete da očekujete.\nPružićemo Vam precizne informacije u vezi sa potrebnom dokumentacijom\nReći ćemo Vam tačno šta Vam je potrebno od dokumentacije u zavisnosti od toga da li ste učenik, student, zaposlen, nezaposlen, penzioner i sl.\nNećete morati da vadite bespotrebnu dokumentaciju, plaćate sudskog overivača i sl.\nPopunićemo online formular i zakazati Vam intervju\nUmesto da se mučite sa popunjavanjem formulara, pitate sebe šta gde treba napisati ili kako zakazati razgovor, a da budete zaista sigurni da ste to dobro uradili, mi ćemo sve to uraditi za vas.\nPripremićemo vas za intervju za vizu\nS obzirom da je jako važno na intervjuu ostaviti dobar utisak, mi ćemo Vam dati praktične savete kako da izgledate što uverljivije na razgovoru, šta trebate posebno da naglasite i sl.\nKompletnu uslugu dobijate za 50 EUR\nZa 50 EUR od nas dobijate kompletnu uslugu - osnovne informacije, vođstvo kroz ceo proces, informacije o dokumentaciji, popunjen formular, pripremu za intervju, zakazivanje intervjua. U ovu cenu nisu uračunate takse za apliciranje koje se plaćaju ambasadama zemalja za čiju se vizu aplicira.\nZa samo nekoliko dana ćete Vi i Vaša dokumentacija biti spremni za ulazak u proces.\nNakon što nas kontaktirate, u zavisnosti od vašeg trenutnog statusa i situacije u kojoj se nalazite (student, učenik, zaposlen, nezaposlen itd), ćemo Vam dati precizne informacije u vezi sa potrebnom dokumentacijom koju ćete morati da obezbedite pre ulaska u proces popunjavanja online formulara.\nNakon što pribavite sva neophodna dokumenta, preglećamo sva pribavljena dokumenta i uveriti se da je dokumentacija u redu, a zatim Vam popuniti online prijavu i zakazati intervju i sastanak u ambasadi za predavanje dokumentacije.\nPre odlaska u ambasadu, predočićemo Vam šta je neophodno na razgovoru da naglasite, šta će vas službenik ambasade pitati, na koja pitanja posebno da obratite pažnju itd.\nU jednoj rečenici, napravićemo Vam najbolju moguću prijavu od onoga sa čim raspolažete.\nMI VAM NE MOŽEMO GARANTOVATI DOBIJANJE VIZE, ali Vam značajno možemo povećavati izglede za dobijanje iste i drastično Vam olakšavati ceo proces.


Metju Peri otvoreno o zavisnosti: Imao sam veliki problem, ali posle svega mogu pomoći drugima - Film - Svet - Vesti - Svet Plus\nMetju Peri otvoreno o zavisnosti: Imao sam veliki problem, ali posle svega mogu pomoći drugima\n22:15 3. JUL 2013.\nAli, iza scene, Peri je vodio tešku bitku sa zavisnošću od alkohola i analgetika. "Imao sa veliki problem sa alkoholom i tabletama i nisam mogao da prestanem", kazao je 43-godišnji glumac u ekskluzivnom intrevjuu za magazin "People".\n"Stvari su vremenom postale toliko loše da više nisam mogao to da krijem i svi su znali za moj problem", naveo je on. Nakon iscrpljujuće, višegodišnje borbe sa zavisnošću od alkohola i analgetika, Peri je konačno uspeo da se otrezni.\n"Morate da poželite da potražite pomoć", objasnio je glumac koji danas pomaže drugima u svojoj kući na plaži u Malibuu, koju je pretvorio o svojevrsni centar za odvikavanje.\nPeri, koji je nedavno glumio u sitkomu "Go On" i povremeno se pojavljuje u seriji "Dobra žena", istakao je da su mu otrežnjenje i pomaganje drugima pomogli da pronađe sreću.\n"Interesantan razlog što danas mogu da budem od pomoći drugima je taj što sam toliko puta zeznuo stvar", objasnio je on, dodajući da ljudi vole da vide nekog ko je uspeo da se izbori sa takvim problemom u životu.\nmetju perimatthew perry\nMetju Peri ne želi ponovo da ..\n7. jun 2017.. 21:30\nKortni Koks i Metju Peri ponovo ..\n15. februar 2013.. 21:29\nZvezda Prijatelja treći put na ..\n13. maj 2011.. 13:21\nDa ne poverujete zbog koga ..\n29. decembar 2010.. 11:51


Borci ruše Vladu FBiH masovnim protestima 21. aprila - Klix.ba\nBoračka udruženja najavljuju\nBorci ruše Vladu FBiH masovnim protestima 21. aprila\n19.4.2010. u 20:16\nPredstavnici osnovnih boračkih udruženja u Federaciji BiH (FBiH) tokom sastanka u Vladi FBiH nisu odustali od svojih zahtjeva zbog uvođenje prihodovnog cenzusa za dobitnike ratnih priznanja i porodica poginulih boraca, zbog čega će 21. aprila biti organizovani protesti ove populacije.\nPredstavnici boračkih organizacija su tokom radnog sastanka sa predstavnicima Vlade FBiH istakli da nemaju mandat da mijenjaju odluke skupština organizacija koje predstavljaju.\nPredsjednik Organizacije porodica šehida i poginulih boraca FBiH Izet Ganić rekao da je "vrijeme da se prestane oduzimati dostojanstvo ovim porodicama" i rješavati njihove probleme u "pet do dvanaest".\nGanić je najavio da će 21. aprila u Sarajevo doći 150 autobusa predstavnika porodica poginulih boraca da demonstriraju protiv odnosa federalne Vlade prema njima.\nPremijer FBiH Mustafa Mujezinović rekao je da bi ispunjavanjem zahtjeva boračkih populacija bio doveden u pitanje budžet Federacije i svi kantonalni budžeti.\nMujezinović je naglasio da do kraja mandata ove vlade neće biti daljih restrikcija primanja za invalide preko 60 posto i šehidske porodice.\n"Nije nam drago što to činimo, ali moramo spašavati federalni i kantonalne budžete od urušavanja. Uvođenje cenzusa pogodiće svega 20 posto boračke populacije, a ostalim će naknade biti redovnije", rekao je Mujezinović.\nOn je dodao da bi usvajanjem zahtjeva predstavnika boračkih udruženja bila dovedena u pitanje naredna tranša stand-by aranžmana BiH sa MMF-om, ali i 100 miliona eura od Evropske komisije.\nOrganzacija porodice šehida i poginulih boraca FBiH i Saveza ratnih vojnih invalida su 21. aprila, na vanrednoj skupštini, najavili suproteste ukoliko federalni Parlament ne usviji njihov prijedlog zakona o prihodovnom cenzusu.\nJelačić: "Pretresno vijeće nije 'otpustilo' Richarda Harveya"\n19.04.2010. u 19:55


Pad BDP Crne Gore u 2012 iznosio 2,5 odsto\nBruto domaći proizvod (BDP) Crne Gore opao je za 2,5 odsto, objavio je danas crnogorski zavod za statistiku Monstat.\nDodaje se da je po glavi stanovnika BDP u Crnoj Gori u prosloj godini bio 5.062 evra.\nPad ekonomije na minus 2,5 odsto u prošloj godini, najviše je uslovljen padom ekonomske aktivnosti u poljoprivredi, šumarstvu i ribarstvu, prerađivačkoj industriji i građevinarstvu, pokazuju podaci Monstata.\nPreliminarne procene za prvu polovinu ove godine ukazuju na rast crnogorske ekonomije od 3,4 odsto u prva dva kvartala, čemu su, kao se ističe, najviše doprineli rast u sektoru snabdevanja električnom energijom, poljoprivredi i uslugama.\nIstaknuto je da je projekcija rasta BDP-a za ovu godinu podložna promeni. Vlada predviđa rast od 2,5 odsto, dok relevantne, međunarodne finansijske organizacije govore o rastu crnogorske ekonomije od oko jednog procenta.


Snijeg na Kozari uoči priprema za prvomajski uranak - Kozarac.ba\nSnijeg na Kozari uoči priprema za prvomajski uranak\nKozaru je jutros zabijelio snijeg uoči priprema za prvomajski uranak koji se tradicionalno organizuje na ovom najvećem izletištu u Prijedoru.\nDirektor Nacionalnog parka “Kozara” Dragan Romčević potvrdio je ranije da je sve spremno za doček izletnika, kojih 1. maja na Mrakovici bude više hiljada.\n“Već nekoliko proteklih godina dogovaramo muziku sa razglasa da bi gostima bilo ugodno tokom cjelodnevnog boravka na Kozari, a za ljubitelje roštilja uređujemo mjesta za kampovanje na ski-stazi i oko nje, te drva za pripremu roštilja, koja će biti besplatna”, rekao je Romčević.\nOn je dodao da će prostor za kamp na ski-stazi uoči 1. maja biti osvjetljen, te da će biti organizovana dnevna i noćna dežurstva.\nUlaznica za Nacionalni park “Kozara” košta dvije KM za odrasle, a za djecu jednu KM.\nKOZARAC Iz automat kluba ukradeno 2.700 maraka\nOaza pod Kozarom\nVozimo polako cuvajmo nasu djecu


Javni Forum na temu “Monitoring implementacije lokalne Strategije socijalne politike opštine Knjaževac 2008-2012” - Timočki klub\nU okviru projekta “Partnerstvom do socijalno odgovornog društva” koji realizuje Timočki klub iz Knjaževca u partnerstvu sa Asoscijacijom “Znanje” iz Loveča ( Bugarska), a uz podršku SO Knjaževac, dana 31.Marta 2011.god. sa početkom u 11 časova, u sali Društvenog kluba u Domu kluture Knjaževac, organizovan je Javni Forum na temu “Monitoring implementacije lokalne Strategije socijalne politike opštine Knjaževac 2008-2012”.\nCilj svakog Javnog Foruma je, da razvije model dijaloga na lokalnom nivou izmedju zainteresovanih strana i predstavnika lokalnih vlasti, kroz razmatranje važnih pitanja od uzajamnog interesa, vezanih za razvoj zajednice.\nOvakav model Javnog Foruma i način njegovog sprovođenja su praktična primena stečenih znanja i iskustva partnera iz Bugarske i po prvi put su se primenila u opštini Knjaževac .\nO uspešno realizovanom Javnom Forumu u Knjaževcu pored velikog broja prisutnih, govore i sami postignuti rezultati na ovom skupu.\nSve radne grupe koje su učestvovale u Javnom Forumu su konsenzusom donele odluku , da su tri glavne socijalne usuluge najbitinje i najneophodnije i da ih je neophodno uvrstiti u novu Socijalnu politiku opštine Knjaževac, a to su:\n• Dnevni centar za socijalno ugrožene grupe\n• Socijalni program za Ruralno stanovništvo\n• Osnivanje Socijalnog preduzeća\nTakođe je od strane učesnika Foruma doneta odluka da Timočki klub dobijene rezultate foruma kreira u preporuke za poboljšanje socijalnih usluga na lokalnom novu i iste dostavi SO Knjaževac, kao i da uputi preporuke drugim opštinama i gradovima na teriotriji Timočke krajne, da koriste model Javnog Foruma, kao metod za ostvarivanje efektivnog i efikasnog dijaloga sa zainteresovanim stranama na lokalu.


Prelević o aplikaciji Skaj: Stefanović miran, Vučić se trese od straha - Naslovi.net\n"Da li Amerikanci koji su sve otvorili znaju za to i da li to predstavlja problem za vlast? Upada u oči taj napad tabloida i (funkcionera Srpske napredne stranke) Vladimira Đukanovića na Stefanovića što se poziva na direktora FBI. Ne bi oni reagovali da tu nema ničega", naveo je Prelević.\n"To je iskorišćeno za propagandu o navodnoj ugroženosti Vučića, a do danas nije razjašnjeno. Tada je tiho prošlo da je ta kampanja iskorišćena i da se kroz tabloide napadne BIA da je nesposobna da sačuva predsednika. Nikada za vreme ove vlasti BIA nije tako napadnuta u režimskim medijima. Nakon toga je došlo do smene šefa BIA Aleksandra Đorđevića. Nisu mogli da ga smene bez te afere", dodao je on.\nKazao je da je nakon njega došla "ekipa" Andreja Vučića - brata Aleksandra Vučića, sadašnjeg šefa BIA Bratislava Gašića, ministra unutrašnjih poslova Aleksandra Vulina i "ekipa" trgovaca oružjem među kojima se ističe Slobodan Tešić.\n"Đorđeviću su nudili da bude predsednik suda, pa su ga izigrali, kada je dao ostavku na mesto šefa BIA, ali je postao ambasador. Sve te igre se ne vode zbog ideologije nego zbog novca", istakao je Prelević.\n"Izgleda da nije samo policija Francuske operativno pomagala u vezi sa veštačenjem kriptovanih telefona Belivukove grupe. Jasno je da je ministru odbrane to poznato, pozvao se čak i na šefa FBI. Sve to zajedno otvara moguća pitanja predsedniku, ali u krivičnom postupku, ne preko medija. Na primer, da li bi Belivukova grupa ikada bila uhapšena da ga Amerikanci nisu naterali? Da li je možda predsednik prisluškivan po nalogu FBI, ali BIA ga nije zaštitila", upitao je on.\nGajić je upitao i zašto je vlast "pustila" kriminalnu grupu Veljka Belivuka da vrši najteža krivična dela šest meseci iako je ona očigledno bila pod nadzorom, kao i zašto je dopustila da vam se blisko lice viđa i druži sa tim ljudima.\n"Jednog od njih koji je od grupe dobio status 'oficira za vezu', Aleksandra Vidojevića - Acu Rošavog, predsednik je svojevremeno javno branio kako nije kriminalac već je 'imao neke tuče'", dodao je on.\nAleksandar VučićBožo PrelevićNebojša StefanovićNIN


Zbog akciza i poskupljenja struja skuplja 12% 2 Avg 2015 - balkanmagazin\nStruja u Srbiji od danas je za domaćinstva i male kupce skuplja u proseku za 4,5 odsto. I ovi i potrošači koji su ugovorili nabavku struje do kraja godine na slobodnom tržištu moraće, međutim, ubuduće da plaćaju i akcizu na električnu energiju u iznosu od 7,5 odsto, što znači da će domaćinstivma i malim kupcima struja biti skuplja 12 a ostalima 7,5 odsto. Svi potrošači električne energije koji sa trgovcima struje u Srbiji nisu ugovorili snabdevanje za ovu godinu račun će ubuduće biti veći 12 odsto, s tim što će 4,5 odsto poskupljenja ići u kasu EPS Snabdevanja, a 7,5 od akcize ide u državni budžet.\nStruja je od danas u Srbiji skuplja, u proseku, za 4,5 odsto za domaćinstva i male kupce, odnosno, za sve koji imaju pravo da električnu energiju nabavljaju po regulisanim cenama od EPS Snabdevanja.\nI ovi kao i potrošači koji su sa EPS Snabdevanjem ili nekim drugim trgovcem strujom ugovorili isporuku električne energije za ovu godinu moraće, međutim, da u okviru avgustovskog računa (koji se plaća u septembru) plate i akcizu na električnu energiju. Naime, Narodna skupština Srbije usvojila je izmenu Zakona o akcizama, kojom se od 1. avgusta uvodi akciza na električnu energiju od 7,5 odsto.\nDa podsetimo, liberalizacijom tržišta električne energije obavezu da isporuke struje ugovore unapred imaju svi potrošači na visokom i srednjem naponu. Njima će sada račun biti uvećan samo za iznos akcize.\nOd 1. januara ove godine pravo da ugovaraju nabavku struje na slobodnom tržištu imaju i potrošači iz kategorija domaćinstva I mali kupci ali, njima se, za sada, više isplati da troše električnu energiju koju im EPS Snabdevanje isporučuje po regulisanim cenama.\nAgencija za energetiku Republike Srbije (AERS) dala je saglasnost na povećanje regulisane cene električne energije od 1. avgusta u proseku za 4,5 odsto. Konkretno, AERS je odobrio da za domaćinstva struja poskupi, u proseku za 4,4 odsto, a prosečno povećanje cena za kupce koji po Zakonu o energetici imaju pravo na regulisano, odnosno garantovano snabdevanje je 4,5 odsto. To su cenu struje za potrošače (bez troškova akcize).\nIz AERS-a je saopšteno da je do ova promena nastala kao rezultat priznate više nabavne cene električne energije za 10,2 odsto i smanjenih internih troškova EPS Snabdevanja zbog smanjenja broja kupaca koji imaju pravo na regulisane cene.\n„Priznata nabavna, odnosno velikoprodajna cena od 3,23 din/kWh je još uvek niža od tržišne cene. Zakonom je utvrđeno da velikoprodajna cena, uključujući cenu proizvodnje električne energije, nije regulisana, pa se ona određuje na osnovu kretanja na tržištu. Cene korišćenja distributivne i prenosne mreže, nisu menjane, već će se i dalje primenjivati cene utvrđene 2013. godine,“ saopšteno je ranije iz AERS-a.\nTreba reći da je Vlada Srbije odluku o poskupljenju struje pravdala odredbama Sporazuma između Vlade Srbije i Međunarodnog monetarnog fonda. Navodno, poskupljenje električne energije je neophodno kako bi cena ovog energenta u narednom periodu dostigla tržišni nivo.\nIz EPS-a tvrde da je, i pored korekcije, cena električne energije za domaćinstva u Srbiji i dalje najniža u regionu i Evropi.\nStručnjaci, međutim, ukazuju da EPS neće imati puno efekata od ovog poskupljenja a da je Srbija požurila sa uvođenjem akcize na električnu energiju, ne samo u poređenju sa okolnim zemljama već i u odnosu na mnoge članice EU.


SEEbiz.eu / RS / Tržište nekretnina u Srbiji sve aktivnije\nTržište nekretnina u Srbiji kancelarijski prostori uredski prostori Nacionalno udruženje procenitelja Srbije Danijela Ilić Nebojša Nešovanović\nDatum objave: 08.12.2018. - 13:37:48\nBEOGRAD – Tržište nekretnina u Srbiji je sve aktivnije, povećana je prodaja, a cene stanova su u prethodne tri godine skočile i do 40 odsto u pojedinim delovima Beograda i nešto su više u odnosu na druge velike gradove u regionu, kažu stručnjaci za nakretnine.\nSrbija je, rekli su Tanjugu, privlačna destinacija za strane Real Estate investitore s obzirom da još razvijamo koncept tržnih centara i gradimo poslovni prostor.\nTakođe, investitori kažu da će se srpsko tržište nekretnina sve više razvijati kako se budemo približavali EU i da se tek očekuje dolazak institucionalnih investitora iz Zapadne Evrope, kao što su penzioni fondovi.\nKada je reč o stambenom prostoru, u Beogradu se proda sve što se izgradi uprkos povećanim cenama i tome što je skočila cena gradnje za 30 odsto.\nTako će najviše na udaru biti oni koji prave zgrade u naseljima na periferiji, jer zbog lokacije ne mogu veće troškove da kompenzuju većim cenama kvadrata, pa će veći deo investitora biti fokusiran na kvalitetnije i skuplje projekte, sa cenama iznad 2.000 evra po kvadratu.\nNebojša Nešovanović iz kompanije CBRE su kaže da su stanovi u novogradnji u prehtodne tri godine skočile i do 40 odsto u pojedinim delovima grada, pre svega, na Novom Beogradu, u centru grada, na Vračaru i slično, dok je najmanji rast zabeležen u nekim perifernim lokacijama, iako je i tu bilo povećanja cene kvadrata.\n„Tržište nekretnina je mnogo aktivnije, mnogo se više i brže prodaje. Trenutno su vrlo aktivni keš kupci, koji imaju novca ili ušteđevinu na raspolagaju i plasiraju sredstva u nekretnine. Tu imamo trend rasta u prethodne tri ili četiri godine. Ljudi veruju da će takav trend biti nastavljen i nastavljaju da kupuju“, rekao je on.\n„Imamo primere projekata da su stanovi rezervisani i 70 odsto pre dobijanja građenske dozvole, a sa njom budu kompletno prodati i pre početka radova. Tako da su mnoge nekretnine koje će 2020. biti završene već sada prodati. Ocekujemo da se taj trend nastavi zbog dobre finansijske situacije kod nas i u regionu i ne vidimo mogućnost za prezasićenja sa gradnjom novih stanova, osim ukoliko se ne desi neka nova globalna kriza ili ozbiljan regionalni incident koji može da naruši poverenje investitora“.\nSmatra da se u Beogradu i dalje zida barem duplo manje nego što bi trebalo, posto smo poslednji u regionu koji razvijamo tržne centre i kanclarijski prostor.\n„Mi smo poslednji koji razvijamo tržne centre. Jedino se u Beogradu sada grade tri tržna centra, a verovatno ima prostora za još jedan“, naveo je Nešovanović i dodao su svi ostali gradovi završili razvoj tržnih centara pre sedam ili osam godina.\nDodaje da Zagreb iako je upola manji grad od Beograda ima više kancelarijskog prostora, a Sofija čak duplo više od srpske prestonice.\n„Stanovi će nastaviti da se grade kao i do sada, stanogradnja nije toliko interesantna profesionalnm investitorima zato što imate brz ulaz i izlaz, dosta je dinamično i orijentisano prema lokalnoj populaciji. Kod nas je situacija sada toliko dobra da strani profesionalni investitori sada ulaze i u stanogradnju“.\nNešovanović očekuje da će doći do značajnijeg skoka stanogradnje i dodaje da je jedina realna prepreka tome nedostatak radne stage.\n„Ali i kod ritejl i šoping centara smo na ivici, posebno što se povećava onlajn kupovina. Što se tiče stambene izgradnje, kod nas ima potražnje u Beogradu i sve novo što se izgardi se i proda“.\nIlić navodi da je srpsko tržište nekretnina slično sa trižstima u Albaniji, BiH, Makedoniji i Crnoj Gori, s tim što su u Srbiji nešto nešto jače cene.\n„Kada je reč o stanovima cene su kod nas iznad proseka u regionu. Naskuplji stanovi u Beogradu su na najatraktivnijim lokacijama i mogu ići i do 5.000 ili 6.000 evra za kvadrata, što je teško postići u ostalim zemljama u regionu, gde uglavnom idu do 2.500 ili 3.000 evra. Ipak, u Srbiji svaki stan nađe kupca“.\nKaže da je u Srbiji povećana tražnja za nekretninama delimično i zbog veoma povoljnih stambenih kredita.\nKlaus Gragaber iz Erste grupe, direktor u sektoru nekretnina, kaže da je sprsko tržište nekretnina veoma dobro i da za to ima više razloga.\n„Primetili smo da je dobra struktura udela BDP-a poslednjih godina u ovom sektoru, što je rezultiralo takođe i privlačenjem stranih direktnih invesiticija. Sektori u kojima trenutno vidimo velike mogućnosti za napredak su IT, e Trgovina, izgradnja novog kancelarijskog prostora i digitalne industrije“.\nGragaber ističe da su to ujedno i novi svetski trendovi, kao i da je dobro što u Srbiji postoji vrlo obrazovana i motivisana radna snaga.\n„Trenutno se fokusiramo najviše na međunarodni sektor nekretnina i interesantno je što Jugoistočna Evropa sada nadmašuje Zapadnu Evropu kada je reč o stopama rasta BDP-a“.\nDodaje da su, pored Srbije, najatraktivnija tržišta u regionu Rumunija i Mađarska.\n„Ne vidim neke posebne rizike u Jugoistočnoj Evropi što se tiče finansiranja, naravno da je drugačija situacija kada je neka zemlja članica EU, jer ima više poverenja. Kako se Srbija i ceo region bude približavao EU to će povećati i poverenje investitora i privući nove investitore.


I&F McĆošak: Social Media Manager - zanimanje o kome se priča - Advertiser Serbia\nI&F McĆošak: Social Media Manager – zanimanje o kome se priča\nS ovim u veziAmerički kutak BeogradDigitalDrivedrustvene mrežеedukacijeI&F McCann ĆošakI&F McCann GrupaI&F McĆošakSocial Media Management\nU sredu 30. marta od 18 časova, I&F McCann Grupa će u okviru I&F McĆoška ponoviti veoma uspešnu radionicu digitalne agencije DRIVE – Social Media Manager zanimanje o kome se priča\nOvim I&F McCann Grupa nastavlja sa predavanjima i radionicama organizovanim u saradnji sa Američkim kutkom Beograd (American Corner Belgrade)\nIdeja događaja je da se svim zainteresovanim mladim ljudima na direktan i otvoren način približimo oblast digitalnog marketinga i da se kroz razgovor i praktične radionice upoznaju sa specifičnostima zanimanja Social Media Manager.\nNa predavanju će publika saznati male tajne koje bi uspešan Social Media Manager trebalo da zna. Želja nam je da pozovemo zainteresovane da kroz razgovor sa predstavnicima agencije Drive, na licu mesta saznaju više detalja o mogućnostima stručnog usavršavanja za ovaj posao, kao i da eventualno predaju svoj CV.\nPozivamo sve zainteresovane da se prijave putem Emaila: beograd@americancorners.rs\nAmerički kutak u Srbiji postoji od 2003.godine i prvenstveno je formiran radi boljeg razumevanja kultura SAD i Srbije. Napravljen po ugledu na američke biblioteke, Američki kutak vremenom je prerastao u svojevrstan kulturno-obrazovni centar koji svoje sadržaje nudi zainteresovanima svih uzrasta.\nALEKSANDAR JORDAČEVIĆ, dizajner: „Prava revolucija nas čeka negde van ekrana“\nSanja Vučinić održala predavanje na temu „Kako izbeći krizne situacije u kompanijama“


"Venci smrti" nižu se na najprometnijim ulicama, ali za njima ne zaostaju ni saobraćajnice kroz koje ne prolazi toliko veliki broj vozila\nKružni tokovi, raskrsnice i "lakat" krivine predstavljaju crne tačke na kojima se najčešće događaju saobraćajne nesreće, poput one u subotu, kada je vozač "golfa" udario u žardinjere na trotoaru, na Konjarniku, prilikom čega su devojka (31) i drugi momak (28) izleteli iz automobila i zadobili fatalne povrede.\nSa dolaskom sve većeg broja vozila na prestoničke ulice, poremetilo se i vreme "špica", te danas, kako radnim danima, tako i vikendom, gradske zone doslovno vrve od automobila, dok se na parking-mesto čeka i po pola sata.\n"Venci smrti" nižu se na najprometnijim ulicama, ali za njima ne zaostaju ni saobraćajnice kroz koje ne prolazi toliko veliki broj vozila.\nNajviše nezgoda svodi se na "čukanje"\nNajveći procenat saobraćajnih udesa svodi se na takozvano "čukanje" sa posledicama u vidu materijalne štete. U periodu od početka 2020. do septembra ove godine, u Beogradu je bilo čak 5.654 ovakvih situacija.\nLančani udes kod Sevojna: "Jeziva scena, jedan automobil na krovu, drugi prepolovljen!" (FOTO)\nProgovorio o bizarnoj smrti supruge Vinke: Autobus je vukao za sobom jer joj se mantil zakačio za vrata\nIskusan vozač mogao bi odmah pretpostaviti da su dve najkritičnije lokacije u Beogradu - kružni tokovi na Autokomandi i Slaviji.\nMeđutim, pored ove dve raskrsnice kao crne tačke izdvajaju se i:\nrakrsnica kod tržnog centra "Ušće"\nraskrsnica kod "Lidla" na Čukarici\nKao "najcrnja" tačka izdvaja se Mostarska petlja, dok za njom blago zaostaju raskrsnica Nemanjine i Kneza Miloša, Autokomanda, raskrsnica Ruzveltove i Bulevara kralja Aleksandra, Radnička ulica i ponovo ugao Vojislava Ilića i Ustaničke.\n"Crne tačke se menjaju"\nPrema rečima stručnjaka za bezbednost saobraćaja Milana Vujanića, crne tačke u prestonici se menjaju, jer se Beograd neprestano gradi.\n- Na zahtev tadašnjeg gradonačelnika Beograda Bogdana Bogdanovića, učestvovao sam u istraživanju 1996, 2001. i 2006. godine, kada smo na osnovu saobraćajnih nesreća obavljali analize kako bi se one u budućnosti mogle izbeći. To smo uspešno odradili, jer smo tada imali ažurne podatke iz MUP-a. U tom istraživanju smo bili orijentisani na stradanje dece - rekao je Vujanić za 24sedam.\nKako on ističe, 2001. su naišli na 37 tačaka na kojima su deca bila drastično ugrožena.\n- Uspeli smo da za 60 posto smanjimo udese na tim tačkama, koje su uglavnom bile raskrsnice. Očekujem da gradska vlast ponovo preduzme ta istraživanja, nađe šta su uzroci nesreća, i da sistematski otklonimo crne tačke, kako bi naš Beograda ponovo bio bezbedan - istakao je stručnjak za bezbednost saobraćaja.\nOpština sa najviše udesa i fatalnih ishoda\nPrema podacima Agencije za bezbednost saobraćaja, ukupan broj saobraćajnih nezgoda u periodu od 2016. do 2020. godini na opštini Novi Beograd iznosi 12.666, dok je za taj vremenski period poginulo ukupno 39 osoba, a povređeno 4.515.\nOpština Voždovac broji nešto manje nezgoda u tom periodu, tačnije 9.800. Broj osoba koje su izgubile život u periodu od 2016. do 2020. takođe je 39 lica, a ukupan broj povređenih iznosi 3.549.\nNa opštini Zvezdara, u istom periodu, registrovano je ukupno 7.188 saobraćajnih nezgoda, dok je poginulo 19 lica, a povređeno 2.542.\nNa pomolu novo rešenje za parkinge u Beogradu: "Parking servis" gubi monopol i privatnici će moći da prave parkinge?!\nBeograđani na razne načine "rezervišu" parking-mesta: Cigle, stolice i stubići na trotoaru postali svakodnevna pojava (FOTO)\ncrne tačke Beograd Saobraćajne nesreće Mostarska petlja Milan Vujanić Fatalne povrede


Lokalno stanovništvo kaže da je to rezultat aktuelne državne politike borbe protiv siromaštva u najmnogoljudnijoj zemlji sveta, ali i inicijative "Pojas i put".\nSinkjang je inače nekadašnje srce drevnog "Puta svile", a u Akademiji društvenih nauka u tom regionu navode da se oblast sve više otvara ka Centralnoj Aziji i Evropi upravo zahvaljujući toj inicijativi koja je dovela do privlačenja investicija stranih kompanija, otvaranja novih radnih mesta i povećane robne razmene.\n"Usled ekonomskog razvoja u proteklih nekoliko godina, koji je usledio nakon pokretanja inicijative Pojas i put, Sinkjang se suočio sa ogromnim promenama", kaže zamenica direktora Instituta za ekonomiju sa Akademije društvenih nauka u Sinkjangu Vang Hongli.\nOna ističe da su promene vidljive ne samo u velikim gradovima, poput prestonice regiona, Urumćija, već i u selima.\nNešto od tih promena mogla je da vidi grupa novinara iz celog sveta, kojima su domaćini pokazali neke od novih fabrika, industrijske parkove i mesta za preseljenje stanovništva širom Sinkjanga. Tako je u kompaniji za proizvodnju odeće Merivou, koja je deo industrijskog parka Šendžen, zaposleno oko 1.500 ljudi, mahom meštani obližnjih sela, koji, kako je navela direktorka te firme Li Huadžun, mesečno zarađuju između 235 i 758 evra.\n"Kineska vlada ohrabruje kompanije da dolaze iz razvijenijih u manje razvijena područja", kaže ona i ističe da je to znatno umanjilo siromaštvo u toj oblasti.\nOblast u kojoj su smeštene kompanije, među kojima je i Sandon Ruji grup čiji radnici, kako kaže direktor Zai Meng Čianga, zarađuju oko 420 do 540 evra mesečno, deo je industrijskog parka, u kojem radnici imaju mogućnost i da stanuju sa svojim porodicama.\nU okviru politike borbe protiv siromaštva 2017. u okrugu Šule izgrađena je fabrika u koju je, uz pomoć fonda vlade za pomoć siromašnima, investirano pet miliona juana ili oko 650.000 evra.\n"Osnovali smo ovu fabriku i kreirali prilike za zapošljavanje meštana u blizini njihovih kuća, kako bi mogli da povećaju prihode", navodi direktor i podvlači da je najudaljenija kuća jednog zaposlenog na samo jedan kilometar. U toj fabrici, dodaje, mahom rade pripadnici etničkih manjina, poput Ujgura, a njihova prosečna mesečna plata kreće se između 150 do 260 evra, a najviša dostiže oko 650 evra\nEfikasnost politike poboljšanja života građana posebno je primetna u Kizilisu, kirgijskoj autonomnoj oblasti, gde je svako domaćinstvo koje je pristalo da se preseli iz oblasti u kojima su surovi uslovi za život od vlade dobilo staklenu baštu i pomoć za razvoj poljoprivrede.


Danas raspisivanje dva konkursa | onogošt.me\nDanas raspisivanje dva konkursa\nZavod za zapošljavanje danas raspisuje dva konkursa za realizaciju mjera aktivne politike zapošljavanja.\nUpravni odbor, na jučerašnjoj sjednici, odobrio je sprovođenje programa obrazovanja i osposobljavanja odraslih, za najmanje 1.000 nezaposlenih.\n“Program podrazumijeva aktivnosti kojima se licu koje traži zaposlenje pruža mogućnost da stekne kvalifikaciju za prvo zanimanje, inovira znanja u okviru istog zanimanja i nivoa obrazovanja, prekvalifikuje se i stekne kljućne vještine. Za ovu namjenu opredijeljeno je 550.000 eura”, saopšteno je iz ZZZCG.\n“Kroz programe u oblasti obrazovanja, kulture, zaštite životne sredine, zaštite lica sa invaliditetom, pomoći starim licima, borbe protiv bolesti zavisnosti i u drugim oblastima od javnog interesa omogućiće se zapošljavanje najmanje 950 lica iz evidencije Zavoda. Znači, i ove godine realizuju se, na državnom nivou ustaljeni, programi Njega starih lica i Personalni asistenti. Za javne radove na raspolaganju je 1.338.000 eura”, navode oni.


Reakcija na izjavu Ivice Dačića - Stranka za Bosnu i Hercegovinu\nPoštovani g. Dačić,\nNa žalost svih građana regiona, svakom Vašom izjavom kompletan region vraćate u devedesete godine i umjesto da jačate regionalnu saradnju, za koju se tobože zalažete, Vi kontinuirano podrivate mir i stabilnost regiona.\nKao Ministru vanjskih poslova Republike Srbije dobro Vam je poznato da je po Dejtonskom mirovnom sporazumu Republika Srpska jedan od dva entiteta u Bosni i Hercegovini. Taj isti Dejtonski mirovni sporazum je potpisala Jugoslavija i Vaš tadašnji mentor Milošević koa jedna od strana u postupku, a nikakav garant Dejtonskog mirovnog sporazuma.\nPotpis Jugoslavije kao strane u postupku je bio posljedica kako kažete te ‘’čvrste veze’’, jer sve presude Međunarodnog suda u Hagu istiću postojanje te veze.\nOvakvim istupima i izjavama još jednom ste pokazali da se iza paravana umjerenog socijaliste, kako se volite predstavljati, na žalost krije ultra radikalni nacionalista.


ZOKA PONOVO UDARA NA DŽEP GRAĐANA: Ministarka saopštila "sjajne vesti": Očekujem da struja poskupi\nAutor: Glas javnosti 09.05.2022. u 10:21\n- Znam da to nimalo nije popularno, ali očekujem da dođe do povećanja cene struje za građane, ali je Ministarstvo rudarstva i energetike pripremilo i Uredbu o energetski ugroženom kupcu koja će pomoći onima koji ne mogu da plate struju, gas, ili toplotnu energiju - rekla je Mihajlović.\n- Mi smo jedna od retkih zemalja u kojoj, nakon početka rata u Ukrajini, električna energija nije poskupela. Imamo cenu struje, među najnižima u Evropi, a poskupeli su i nafta, gas, oprema za proizvodnju električne energije, delovi, sve je poskupelo. Naša nevolja je i što imamo ranjeni EPS koga moramo da očuvamo kako bismo imali energetsku stabilnost - rekla je Mihajlović, koja je i potpredsednica Vlade Srbije.\n- Energija je skupa, ne možemo da se rasipamo i moraćemo više da štedimo. Ceo svet to radi i moraćemo i mi. Kod nas se građani greju na struju jer je to najjeftinije i najkomfornije. Tako nešto za najveći deo Evrope je nezamislivo jer je to preskup - rekla je ona.\n- Ovo, nažalost, nije jedini trošak. Mnogo smo više izgubili jer je EPS propustio šansu da ove zime bude izvoznik po rekordno visokim cenama na tržištu, a umesto toga, ponavljam, zbog katastrofalno lošeg upravljanja sada bivšeg menadžmenta, EPS je uvozio struju - rekla je Mihajlović.\n- A EPS se finansira od novca kojim građani plaćaju struju i kredita, među kojima je dosta onih sa državnim garancijama - rekla je Mihajlović.\nstrujazorana mihajlovićepsposkupljenje strujeelektrodistribucija


SRBIJA PRIVLAČI PAŽNJU IMUNIZACIJOM: I Austrijanci žele da se vakcinišu kod nas | Novosti.RS\nBivši političar Saveza za budućnost Austrije (BZO), sada PR konsultant, Štefan Pecner rekao je za austrijsku televiziju "Oe24" da namerava da se u Srbiji vakciniše ruskom vakcinom Sputnjik V.\nOn tvrdi da će još tokom februara biti vakcinisan.\nPecner je dodao da se nabavka vakcine Sputnjik V obavlja isključivo na državnom nivou između Rusije i Srbije.\nKako je rekao, on koristi "svoje diplomatske veze" kako bi došao do vakcine, ali i ističe da mu je važno da to bude u skladu sa zakonom i da ne želi da nekome ko je na redu, oduzme vakcinu.\nPecner se dalje založio za prevremeno odobrenje ruske vakcine u Austriji, dodajući da ne razume zašto Austrija do sada nije prišla Rusiji sa molbom za dobijanje vakcina.\n- Rusija je prijatelj Austrije, a tako i predsednik Vladimir Putin. Zato smatram da bi bilo moguće da Austrija dobije ruske vakcine, ali se to očigledno ne želi u Beču- naglasio je on.\nPreneo je i da ima mnogo upita građana Austrije da li bi im mogao obezbediti pristup ruskoj vakcini.\nvirus korona korona virus vakcina vakcinacija Austrijanci


Ivanišević: Odgovorni smo prema državi onoliko koliko cenimo njenu tradiciju – SDP Srbije\nIvanišević: Odgovorni smo prema državi onoliko koliko cenimo njenu tradiciju\nPočetna/Vesti/Ivanišević: Odgovorni smo prema državi onoliko koliko cenimo njenu tradiciju\nGrađani Srbije moraju znati šta sve imaju kao kulturno nasleđe kako bi na adekvatan način Srbiju predstavljali u svetu. To je jedan od zaključaka onlajn konferencije „Dvorci Srbije – zaštita kulturne baštine“.\nO značaju kulturne baštine, dvorncima Srbije, govorio je za Jutarnji program RTS-a pokrajinski sekretar za privredu i turizam Nenad Ivanišević.\n„ U Srbiji postoji preko 100 objekata – dvoraca i kaštela koji su bili nekada u funkciji, a sada nisu. Mislim da oko 90 posto njih nije u funkciji i svakako je ovo jedan dobar početak i dobro je što se pored dva ministarstva, uključio i Zavod za zaštitu spomenika u obnovu i osposobljavanje ovih objekata“ rekao je Ivaniševć.\nIvanišević je dodao kako je cilj svih da zajedno sa Turističkom organizacijom Vojvodine ukažemo na značaj onogo što može biti potencijal, a svakako to jesu ovi objekti. Posmatrajući razvijenije zemlje u Evropi, možemo videti da oblizak dvoraca, koji se nalae u njihovim gradovima, može doprineti razvoju turizma, ali i predstavljanju zemlje na jedan poseban način, objasnio je Ivanišević.\n„ Trenutno je u upotrebi oko 30-35 dvoraca. Imamo primer dvorca u Crnji, koji je obnovljen zahvaljujući sredstvima Ministarstva trgovine, turizma i telekomunikacija, i to je jedan od najmlađih dvoraca. Obilazeći lokalne samouprave, često dolazimo do lokacija gde su nekada bili dvorci, iz tih razloga, u ovom trenutku, veći deo dvoraca nije u upotrebi.\nUkoliko se na pravi način uloži u promociju tih objekata, a siguran sam da hoće, mislim da poseta ovakih mesta može da doprinese povećanju određenih prihoda i promociji države kroz turizam„ dodao je on.


8. septembra 2021. - 13:41\nKako broj zaraženih virusom naglo raste, raste i broj hospitalizovanih, a upravo zbog toga je Kliničko bolnički centar Zemun ponovo trijažni centar za kovid pacijente.\nKako je za RTS naveo direktor ove ustanove, profesor Dragoš Stojanović, trijaža pacijenata koji su potencijalni za hospitalizaciju se obavlja u zgradi poliklinike koja je renovirana prošle godine. Prvi pacijenti su već krenuli, a očekuje se da će ubrzo ući u crvenu zonu.\nStojanović takođe navodi da se u delu zgrade koji je u zelenoj zoni nastavljaju i specijalistički pregledi, kao i da imaju 30 zakazanih operacija.\nIzvor: RTS, Telegraf, Foto: Pixabay\nPrethodni tekstRekonstrukcija sedam ulica na Vojnom putu\nSledeći tekstIsključenje struje za četvrtak 9. septembar u Zemunu, Batajnici, Surčinu i Novoj Pazovi


Blagi rast Belexa, NIS najprometniji | Kamatica\nPočetna > vest > Blagi rast Belexa, NIS najprometniji\nBlagi rast Belexa, NIS najprometniji\nTekst objavljen: 30.07.2018 14:43\nProtekla sedmica donela je nastavak rasta domaćeg tržišta akcija, uz skroman promet koji je bio skoncentrisan na nekoliko hartija. Ukupna realizacija u trgovanju iznosila je 925,6 miliona dinara (7,8 miliona evra), dok je indeks Belex15 ojačao pola procenta na 745,9 poena.\nNajprometnija akcija bila je Naftna industrija Srbije (NIIS) koja je zabeležila promet od 21,6 miliona dinara uz pad cene od 1,6 odsto na 688 dinara.\nNIS je u petak objavio poslovne rezultate za prvih šest meseci tokom kojih je ostvarena neto dobit od 11,5 milijardi dinara, što predstavlja pad od 7,3 odsto u odnosu na isti period 2017.\nMeđutim, treba napomenuti da je tokom drugog kvartala krajnji rezultat porastao za više od 10 procenata, te da je manji polugodišnji profit pre svega posledica slabijeg prvog tromesečja usled drugačijeg obračuna troškova amortizacije.\nAerodrom „Nikola Tesla“ (AERO) je ponovo stizao do nivoa od 1.740 dinara, ali je nedelju završio u blagom minusu na 1.729 dinara uz promet od 13,1 milion dinara. Aerodrom, pored Komercijalne banke (KMBN), predstavlja jedinu hartiju iz reperne korpe koja beleži rast u tekućoj godini.\nOva hartija nosi pozitivan prinos u 2018. od 15,6 procenata.Ostale hartije su donele znatno niže promete. Komercijalna banka je bila dobitnik u sedmici, skočivši 5,1 odsto na 2.016 dinara, nakon što je MMF objavio da se država saglasila sa privatizacijom banke do septembra naredne godine. Ukupan promet u trgovanju ovom hartijom ipak je bio skromnih 0,9 miliona dinara.\nImpol Seval (IMPL) je blago oslabio na 3.012 dinara uz promet od 0,7 miliona dinara, dok je Galenika Fitofarmacija (FITO) ostala na nivou od 2.800 dinara uz promet od 0,7 miliona dinara.\nKineski Evergrande izbegao bankrot\nŠta je problem sa kineskim "Evergrandom" i zašto su investitori širom sveta u strahu\nPrvi pad tržišta u septembru, Belex ponovo ispod 800 poena\nbeogardska berza promet na berizi akcije na berzama


Cena paradajza na "Paradajz festu" bila i 80 dinara po kilogramu - JUGPRESS\nU tri dana “Paradfajz festa” različitim programima prisustvovalo je oko 12.000 posetilaca, prenose Regionalnoj informativnoj agenciji JUGpress organizatori.\nNavode da je u Lebanu u predhodna tri dana bila velika gužva zbog manifestacije.\nU kafićima i kafanama kažu da su vrlo zadovoljni svojim prihodima u vreme održavanja “Paradajz fest” i da su morali da naručuju nove kontigente hrane i pića.\nProizvodjači paradajza navode da je cena ovog povrća išla i do 80 dinara po kilogramu.\nIz svih tih izjava reko bi se da je ova manifestacija, održana po prvi put ove godine, uspela.\nOčekujemo da i lokalna samouprava izadje u javnost sa zvaničnim brojkama koje bi trebalo da pokažu i finansijski rezultat ove manifestacije.


Diplomatska bitka sa Iranom se nastavlja\n"Postoje dva puta. Tražimo od Irana da se opredeli za pozitivan pristup i ozbiljno razmotri naš predlog koji bi mu omogućio znatne povlastice", rekla je 1. juna britanski sekretar za spoljne poslove Margaret Beket (Beckett) na sastanku u Beču, kada je kriza oko nuklearnog programa Teherana dostigla vrhunac. Paket podsticajnih mera koje su predložile zapadne zemlje uključuje davanje Iranu najmodernije nuklearne tehnologije ali za civilne potrebe, ublažavanje trgovinskih sankcija, uključivanje vlasti u Teheranu u regionalni dijalog o bezbednosti.\nSavet bezbednosti UN usvojio je u julu rezoluciju kojom se Iran poziva da zamrzne proces obogaćivanja uranijuma, a vlastima u Teheranu dat je rok do 31. avgusta da odgovore, zapretivši sankcijama ukoliko se ne povinuje zahtevima svetske organizacije. Iran je tu rezoluciju odbacio kao "nezakonitu", ističući da je njegov program namenjen isključivo u miroljubive svrhe. Nakon višemesečnih pregovora i nesuglasica zapadnih zemalja sa jedne, i Rusije i Kine, sa druge strane, Savet bezbednosti je krajem godine uveo ograničene sankcije Iranu na trgovinu osetljivim nuklearnim materijalom i balističkim raketama. Takođe, zamrznuta su sredstva ključnih kompanija i osoba koje su u vezi sa iranskim nuklearnim programom.\nMeđutim, Iran je ocenio ovu Rezoluciju kao nelegalnu, najavljujući da će nastaviti svoj program. U oktobru je pustio u pogon drugi krug centrifuga za obogaćivanje uranijuma, a njegov predsednik Mahmud Ahmadinedžad ponovo je upozorio ovog meseca međunarodnu zajednicu da se uzdrži od bilo koje odluke koja bi ograničila nuklearne ambicije njegove zemlje:\n"Ako i dalje budete pokušavali da zaustavite razvoj iranskog nuklearnog programa i preduzmete bilo kakak potez protiv iranskih prava, mi ćemo to tretirati kao neprijateljski akt."\nSAD su najavile da će se pridružiti multilateralnim pregovorima sa Iranom ukoliko prethodno zamrzne obogaćivanje uranijuma. To se tumači kao ublažavanje stava Vašingtona prema Teheranu nakon što su prekinule diplomatske odnose 1979. kada je imam Homeini došao na vlast. Američki senator iz redova Bušove Republikanske stranke Čak Hagel, koga mnogi vide kao mogućeg kandidata na predsedničkim izborima 2008. godine, pozvao je na preispitivanje dosadašnje politike:\n"Ne vidim kako se situacija na Bliskom istoku može popraviti, Amerika i svet postati bezbedniji, kao rezultat politike izolacije ili pokušaja da se izoluju zemlje kao što je Iran, umesto da se sa njima uspostave odnosi."\nI Bejkerova grupa je predložila Bušovoj administraciji da se u cilju sprečavanja daljeg rasplamsavanja sukoba u Iraku osloni na Iran i Siriju. U tom smislu kaznene mere međunarodne zajednice svakao neće odobrovoljiti Teheran da pomogne SAD u Iraku.\nIran, kao četvrti izvoznik nafte u svetu, procenjuje da može lako da neutrališe negativne efekte tih restrikcija. Moskva i Peking se naime protive uvođenju oštrijih sankcija vlastima u Teheranu. Tako je ambasador Rusije Vitalij Ćurkin izjavio nakon uvođenja trgovinskih sankcija da je najvažnije što ovom rezolucijom nije predviđena upotreba sile protiv Irana.\nU međuvremenu, postavlja se pitanje u kom trenutku bi Iran mogao da dođe u posed atomskog oružja. Do sada je uspeo da obogati neznatnu količinu uranijuma. Iran nastoji da poveća broj centrifuga, međutim eksperti ističu da se suočava sa tehničkim poteškoćama i izgradnja prvog reaktora uz pomoć Rusije odložena je na neodređeno vreme. U međuvremenu, nuklearni reaktor sa teškom vodom u gradu Hondab ušao je u novu fazu proizvodnje, za koji predsednik Irana Mahmud Ahmadinedžad tvrdi da će biti korišćen za mirnodopske svrhe. SAD i njihovi evropski saveznici strahuju da bi Teheran u ovom postrojenju mogao da proizvede plutonijum potreban za nuklearno oružje. Iran dve godine gradi reaktore za tešku vodu i trebalo bi da ih dovrši do 2009. Britanski nuklearni fizičar Frenk Bernabi:\n"Reč je o malom reaktoru koji bi trebalo da zameni postojeći, koji je dotrajao. Iranske vlasti tvrde da se u njima proizvodi radioisotopi za medicinu i industriju. Možda je to tačno. Međutim, tu se veoma lako može dobiti i plutonijum, u količinima dovoljnim teoretski, da se sklopi nekoliko nuklearnih bombi godišnje, ali praktično Iran je godinama daleko od mogućnosti da zaista i proizvede atomsko oružje."


U petak, 17. novembra 2017, s početkom u 19,30 časova centar svih glavnih aktivnosti Veslačkog kluba Partizan će se sa Ade Ciganlije 1 za kratko preseliti u restoran „Atlantis“ na Novom Beogradu (Japanska 8, bivša Nehurova). Na ovom mestu na\nPartizanovo veče u petak, 17. novembra 2017, u restoranu “Atlantis” na Novom Beogradu\nU petak, 17. novembra 2017, s početkom u 19,30 časova centar svih glavnih aktivnosti Veslačkog kluba Partizan će se sa Ade Ciganlije 1 za kratko preseliti u restoran „Atlantis“ na Novom Beogradu (Japanska 8, bivša Nehurova). Na ovom mestu naš Klub će u društvu mnogobrojnih članova, aktivnih i bivših, roditelja, prijatelja i svih ostalih staviti tačku na još jednu, uspesima popločanu, sezonu. Biće to još jedno nezaboravno veče u kojem će svako biti ponosan što je bio ili je još uvek deo velike Partizanove veslačke porodice. Okupljanje je u 19,30 časova, a pola sata kasnije počinje bogat zvanični program u čijem sinopsisu je, između ostalog, „krunisanje” najboljih pojedinaca u protekloj sezoni. Čitav događaj biće začinjen svečanom večerom i živom muzikom.\n– Ovo je četvrta godina uzastopno koju ispraćamo Svečanom i donatorskom večerom, a ja ovom pirlikom pozivam sve koji su proveli u našem Klubu barem jedan dan da svojim pristustovom uveličaju ovaj događaj. Cilj nam je da na način dostojan veličini imena našeg Kluba obeležimo proteklu sezonu, u kojoj smo 28. put uzastopno postali državni prvaci, promovišemo najbolje od najboljih i da se, pre svega, družimo i zabavimo. Želja nam je da ovakvim skupovima stvarimo još jače i bolje odnosa svih onih koji čine Veslački klub Partizan, a to su pored bivših i aktivnih članova i njihove porodice i prijatelji. Takođe, ovo veče će, kao i prethodna tri, imati donatorski karakter, a sva sredstva biće iskorišćena za poboljšanje uslova za stvaranje novih šampionskih generacija našeg Kluba. Podsećanja radi od novca prikupljenog na prvoj Svečanoj i donatorskoj večeri 2014. kupili smo kombi, od donacija sa druge, održane pretprošle godine, nabavljena su dva skifa, dok su donacije sa treće iz 2016. značajno doprinele nabavci novog osmerca, koji je nedavno u potpunosti isplaćen – kazao je prvi trener Veslačkog kluba Partizan Aleksandar Ivković.\nMole se svi koji se odluče da prisustvuju Svečanoj i donatorskoj večeri našeg Kluba da to potvrde na telefon 063 349 247 ili na e-mail sasharow@yahoo.com.


Mustafa: Sa Kosova se brane Pariz, London ...\nPremijer Kosova, Isa Mustafa (arhiva)\nPremijer Kosova Isa Mustafa u Prištini otvorio međunarodnu konferenciju o bezbednosti u jugoistočnoj Evropi rekavši da je Kosovo angažovano u borbi protiv radikalizma i ekstremizma.\nRegion zapadnog Balkana biće normalizovan ako EU što pre završi proces evroitegracije Kosova i ostalih zemalja u regionu, rekao je ministar spoljnih poslova Kosova Hašim Tači na međunarodnoj konferenciji o bezbednosti u jugoistočnoj Evropi koja je danas počela u Prištini. U suprotnom, po Tačijevim rečima, na Kosovu može doći do uticaja Rusije i srednjeg istoka.\nKonferenciju o bezbednosti u jugoistočnoj Evropi otvorio je premijer Kosova Isa Mustafa koji je kazao je da je Kosovo značajno angažovano u borbi protiv radikalizma i ekstremizma i istakao da se broj građana Kosova koji se bore u Siriji i Iraku značajno smanjio u odnosu na prethodne godine.\n“Državni sekretar Džon Keri je tokom nedavne posete Kosovu rekao da smo lideri u regionu u preduzimanju novih mera u sprečavanju nasilnog ekstremizma, radikalizma i terorizma. Prema našim službama broj Kosovara u sukobima u Siriji i Iraku je opao sa 300, koliko se tamo kretalo poslednjih nekoliko godina, na manje od 70 lica koji se mogu tamo naći trenutno”, rekao je Mustafa.\nMustafa je kazao da poslednja istraživanja pokazuju da 98 odsto građana Kosova želi da Kosovo postane deo NATO-a i podsetio da je Kosovo apliciralo i za članstvo u Interpolu.\nPremijer Kosova je kazao da su ljudi na Kosovu zavoleli evropske vrednosti, da je Kosovo sekularna država i da nema nameru da popusti u, kako je kazao, svakodnevnoj borbi protiv onih koji ne poštuju osnovne ljudske vrednosti.\n“Kosovo je evropski front koji se odvija ovde u Prištini i ne štiti samo Prištinu, odavde se brane i Pariz i London i Berlin, jer mi osećamo i štitimo evroatlanske vrednosti. Bezbednosna situacija na Kosovu je dosta poboljšana zahvaljujući dijalogu Beograda i Prištine u Briselu, tako da smo prošle godine imali samo 5 međuetničkih incidenata u celoj godini na severu Kosova. Smanjenje ovih međuetničkih incidenata je volja i Albanaca i Srba, ali i drugih zajednica i njihovih predstavnika”, kazao je Mustafa.\nPremijer Kosova je kazao da očekuje da Kosovske bezbednosne snage ove godine budu transformisane u Oružane snage Kosova, kako bi se po njegovim rečima stvorila mogućnost da i Kosovo učestvuje u mirovnim misijama širom sveta.\nMinistar inostranih poslova Kosova Hašim Tači rekao je da razgovori Beograda i Prištine koji se vode u Briselu vode ka normalizaciji odnosa u regionu, ali je kako je kazao potrebna veća odlučnost u tom procesu i da neke stvari koje po njegovim rečima mogu da budu završene za tri do pet meseci, ne moraju da budu odlagane za tri do pet godina.\nTači je kazao da će i pored brojnih izazova region biti normalizovan ako EU što pre završi proces evrointegracija Kosova i ostalih zemalja u regionu.\n“Naš region je region mira, ali bilo je mnogo neprijateljstva među našim narodima i što više EU kasni sa Kosovom i regionom time se stvaraju neke nepotrebne šupljine za minimalni uticaj Rusije na Kosovu, ali i srednjeg istoka i svedoci smo ovih razvoja”, rekao je Tači.\nDvodnevna konferencija pod nazivom “Grmija Hil” o bezbednosti u jugoistočnoj Evropi u kontekstu širih regionalnih izazova najavljena je kao najveća proteklih godina na Balkanu. Konferenciju organizuje ministarstvo spoljnih poslova Kosova zajedno sa nemačkim institutom Aspen. Na konferenciji učestvuju važne svetske ličnosti iz spoljne politike, urednici regionalnih i međunarodnih medija i stručnjaci za bezbednost.


NSinfo: Sve više taksi udruženja u Novom Sadu ima dečja auto-sedišta\nSve više taksi udruženja u Novom Sadu ima dečja auto-sedišta\nZainteresovanost roditelja raste\nUkoliko vozači ne prevoze decu u bezbednosnim sedištima, prema Zakonu o bezbednosti saobraćaja mogu biti kažnjeni. Ipak, ovaj zakon ne važi za vozila za javni prevoz putnika. Iako ih zakon ne obavezuje na to, sve više je taksi udruženja, koji imaju na raspolaganju dečja auto-sedišta.\nSOS taksi služba postala je prošle godine prva taksi služba u Srbiji koja ima na raspolaganju dečja sedišta. Kako kažu, kombinacija montiranja dečjih taksi sedišta s brzinom usluge bio je najveći problem, ali je sada prevaziđen.\nBoris Pavlov porparol SOS taksija kaže za RTV:\n"Imamo vozila koja sve vreme imaju montirano sedište, kada imate vozila klasičnog gabarita onda to nije problem jer vi kada montirate jedno dečije sedište na zadnje sedište vi možete najnormalnije da vozite tri klijenta."\nOd kada su uveli ovu vrstu usluge, zainteresovanost roditelja raste.\n"Bude na dan 2,3 poziva sa sedištima sigurno, nekad i više", ističe Jelena Radojčić, dispečerka SOS taksija.\nizvor: rtv.rs, agencije, foto: Rodolfo Clix, Pexels


Banka Srpske: Potreban plan za otklanjanje nepravilnosti u roku 30 dana | Banjaluka.net\nBanka Srpske: Potreban plan za otklanjanje nepravilnosti u roku 30 dana\nPrivremeni upravnik Banke Srpske predložio je da se detaljan plan aktivnosti u vezi sa sprovođenjem neophodnih mjera za otklanjanje nepravilnosti u poslovanju banke dostavi najkasnije u roku od 30 dana od donošenja zaključka Vlade Republike Srpske, od 8. februara.\nKako se navodi u saopštenju Banke Srpske u privremenoj upravi, nakon toga će biti moguće sačiniti definitivan prijedlog za rješavanje budućeg statusa Banke.\nPrijedlog je donesen uvažavajući zaključak Vlade RS od 8. februara u kojem se potvrđuje da su u toku pripremne aktivnosti u vezi sa utvrđivanjem ekonomskih i finansijskih politika za potrebe pregovora o finansijskom aranžmanu sa Međunarodnim monetarnim fondom (MMF), na koje će uticati i principi i model restrukturisanja Banke Srpske u Banjaluci – u privremenoj upravi.\n-Privremeni upravnik Banke Srpske sačinio je dopunu Izvještaja o finansijskom stanju i perspektivi banke u smislu da se rok za dostavljanje detaljnog plana aktivnosti, a u vezi sa sprovođenjem neophodnih mjera za otklanjanje nepravilnosti u poslovanju Banke, uslovi dinamikom i rezultatima aktivnosti vezanim za pregovore o finansijskom aranžmanu sa Međunarodnim monetarnim fondom koje imaju prioritetan i hitan status u rješavanju- stoji u saopštenju.\nPrijedlog privremenog upravnika utvrđen je uvažavajući napore Vlade RS da nađe rješenje i preuzme obavezu prema deponentima banke.\n-Ukoliko Vlada RS ne dostavi ovaj plan u navedenom roku, privremeni upravnik će uputiti zahtjev za pokretanje likvidacionog postupka Agenciji za bankarstvo RS- navodi se u saopštenju.


STOLTENBERG OTVORENO O NATO BOMBARDOVANJU 1999: Osiromašeni uranijum nije izazvao trajne zdravstvene rizike kod Srba!\nSTOLTENBERG OTVORENO O NATO BOMBARDOVANJU 1999: Osiromašeni uranijum nije izazvao trajne zdravstvene rizike kod Srba!\nAutor: Glas javnosti 19.09.2020. u 09:35\nfoto: Foto: Youtube Printscreen\nGeneralni sekretar NATO Jens Stoltenberg osvrnuo se na odnose Srbije i Severnoatlantske organizacije i kako vidi razvoj NATO-a u budućnosti.\n-NATO u potpunosti poštuje politiku vojne neutralnosti Srbije. Ne smeta nam što se Vojska Srbije oprema naoružanjem iz Rusije i Kine, kaže generalni sekretar Severnoatlantske alijanse (NATO) Jens Stoltenberg.\nIstiče da Kfor - misija NATO - i dalje ostaje prisutan na Kosovu sa oko 3.500 vojnika, koji pružaju „sigurno i bezbedno okruženje i slobodu kretanja za sve zajednice“.\nGovoreći o NATO bombardovanju Srbije 1999. godine, prvi čovek najvećeg vojnog saveza na svetu kaže da se ne sme zaboraviti prošlost, ali da treba ići dalje i gledati ka boljoj budućnosti. Otkriva i da se NATO uveliko sprema za potencijalni drugi talas koronavirusa, kao i da sa Amerikom radi na „balansiranom odgovoru na nove ruske projektile, koji su opasni i narušavaju stabilnost“, a otvoreno priznaje i da uspon Kine menja globalnu ravnotežu moći.\nNATO je 2001. osnovao Komisiju o osiromašenom uranijumu. Konisija je bila forum za razmenu informacija o mogućim zdravstvenim ruzicima u vezi sa osiromašenim uranijumom.Na osnovu nezavisnih dokaza konisija je zaključila da upotreba osiromašenog uranijuma od strane NATO u sukobu na Kosovu nije prouzrokovala nikakve trajne zdravstvene rizike.\n- Evroatlantska bezbednost i stabilnost na zapadnom Balkanu su u direktnoj vezi. Od kraja devedesetih naše snage pomažu očuvanju mira i stabilnosti u regionu. Naše kancelarije u Sarajevu i Beogradu podstiču politički dijalog i sarađuju na praktičnom nivou. Nekoliko zemalja na zapadnom Balkanu su sada saveznici NATO. Ove zemlje su bile u mogućnosti da ojačaju svoju demokratiju, osnaže svoju bezbednost, povećaju sigurnost svojih građana i unaprede ekonomiju preko novih stranih investicija. Naša politika u regionu - uključujući i našu politiku otvorenih vrata - ima za cilj jačanje stabilnosti i podizanje nivoa saradnje. Odlučni smo da nastavimo da pomažemo zemljama u regionu u sprovođenju reformi, što je od koristi njihovim građanima, kao i celoj evroatlantskoj porodici, rekao je Stoltenberg.\nRuski diplomata upozorio Finsku i Švedsku: Vaš ulazak u NATO imaće dalekosežne posledice\nSKANDINAVIJA SE IGRA SA VATROM: Još jedna dosad neutralna država odlučila da uđe u NATO\nFINSKA DANAS DEFINITIVNO PRELOMILA: Prvi sused Rusije zvanično će aplicirati za ulazak u NATO, evo detalja\nFINSKA SE SPREMA ZA NATO ALI PUTIN IMA LOŠU VEST: Finskom predsedniku stiglo upozorenje iz KREMLJA\nFINSKA UŠLA U NATO A KREMLJ REKAO SVOJE: Ova odluka za nas je PRETNJA\nREAKCIJA NA FINSKU ODLUKU: Ovako je šef NATO-a komentarisao strateški preokret snaga\nU BRISELU SUTRA NA TAPETI SRBIJA I UKRAJINA: Šefovi diplomatija EU i Zapadnog Balkana imaju važan sastanak


Kum i klan trijumfovali na Keel Kupu u Beloj Crkvi (FOTO) - Vaterpolo vesti\nZa vikend, drugog i trećeg jula, na terenu „VK Jezero“ u Beloj Crkvi održan je treći po redu Keel Kup. Trijumfovali su momci iz ekipe „Kum i klan“ iz Šapca, koji su u finalu posle preokreta bili bolji od domaće „Kafe picerije Boss“ rezultatom 4:3. Organizacija je bila odlična, učestvovalo je osam ekipa, tribine su bile ispunjene i publika je mogla da uživa u odličnom vaterpolu.\nOdigrano je mnogo zanimljivih utakmica, a najviše neizvesnosti bilo je u završnici takmičenja. Kompanija Keel je, kao i prošle godine, pripremila vredne nagrade za najbolje, a da sve protekne u najboljem redu potrudili su se domaćini. Turnir su podržali i Frikom, Red Bull, MG Mivela i AnaFarm iz Pirota, pa su gledaoci tokom oba dana mogli da se rashlade sladoledima, vodom i sokovima, a posle sunčanja i da se namažu odličnom Clavis kremom. Atmosfera je bila odlična, zvanični spiker je tokom celog turnira duhovitim komentarima zabavljao i igrače i navijače, a sigurno je da svi jedva čekaju sledeću godinu.\nEkipe su bile podeljene u dve grupe po četiri. U grupi „A“ takmičili su se: Šabački veterani (Šabac), Kafe picerija Boss (Bela Crkva), ETF (Beograd) i Košutnjak (Beograd), dok su u grupi „B“ snage odmerili MG Mivela (Bela Crkva), Balkanski špijuni (Beograd), Ekspedicija (Beograd) i Kum i klan (Šabac).\nU subotu su igrani mečevi po grupama, a u jezero su najpre uskočili igrači Kafe picerije Boss i ETF-a. Trijumfovali su domaći rezultatom 5:4 i upravo je ekipa iz Bele Crkve bila najbolje plasirana u toj grupi, sa dve pobede i remijem. Druga pozicija pred četvrtfinalne duele pripala je ETF-u, treći su bili Šabački veterani, a tri poraza su upisali momci iz ekipe Košutnjak. Nažalost, oni su odustali od dalje borbe, iako su se, kao i drugi timovi, plasirali u četvrtfinale.\nKao i prošlog leta, domaćini su se, u saradnji sa momcima iz Keel-a, potrudili da sve bude na najvišem nivou, pa je u subotu u pauzi između prepodnevnog i popodnevnog dela programa u obližnjem restoranu organizovan ručak za sve učesnike.\nU drugoj grupi neumoljivi su bili „Kum i klan“, koji su u prvoj utakmici sa ubedljivih 14:1 porazili MG Mivelu, za koju su igrali mladi vaterpolisti iz Bele Crkve. Do kraja grupne faze upisali su još dva sigurna trijumfa, pa su lako stigli do prve pozicije u grupi. Balkanski špijuni, inače mladi vaterpolisti Partizana rođeni 2002. godine, bili su na startu bolji od iskusne ekipe Ekspedicije, u kojoj je igrala i Dragana Ivković, kapiten ženske reprezentacije Srbije.\nBalkanski špijuni su u četvrtfinalu bili blizu velikog iznenađenja, pošto su posle dve trećine imali gol prednosti protiv veterana iz Šapca (4:3). Međutim, u poslednjih pet minuta iskusniji igrači su uspeli da dođu do izjednačenja, a onda posle peteraca i da se plasiraju u polufinale (7:6).\nKum i klan su do polufinala stigli bez borbe, pošto se igrači Košutnjaka nisu pojavili, a Kafe picerija Boss i ETF su bili ubedljivi. U duelu dve ekipe iz Bele Crkve, mladi igrači MG Mivele nisu mogli da pariraju iskusnijim drugarima iz Kafe picerije Boss i izgubili su 14:1, dok su momci sa ETF-a sa 8:1 porazili Eskpediciju.\nGledaoci su uživali u polufinalnim mečevima, pošto su obe utakmice bile veoma neizvesne i zanimljive. Kafe picerija Boss je prošle godine u Beloj Crkvi neočekivano zaustavljena u polufinalu, ali su sada domaći igrači uspeli da stignu do velikog finala pošto su posle peteraca bili bolji od Šabačkih veterana 6:4. Šabac je ipak imao predstavnika u finalu, pošto je ekipa Kum i Klan bila bolja od ETF-a sa 5:4.\nI u finalu je, kao i u većini utakmica, bilo preokreta. Momci iz Bele Crkve su vodili 1:0 posle prve trećine, ali su Šapčani ubrzo anulirali prednost i u odlučujuću trećinu se ušlo sa nerešenih 2:2. Velika borba se vodila do poslednje sekunde, obe ekipe su u završnici imale po napad sa igračem više, a bolji su bili Kum i klan, koji su slavili sa 4:3.\nKompanija Keel je, kao i prošle godine, pripremila vredne nagrade za najbolje, a prve tri ekipe su dobile i medalje. Laskavu titulu najboljeg mladog igrača poneo je vaterpolista Balkanskih špijuna, Aleksa Šišaković. Čuvar mreže Kafe picerije Boss, Boris Stojanović, proglašen je za najboljeg golmana turnira, dok najbolji strelac i najbolji igrač dolaze iz Šapca.\nVaterpolista Šabačkih veterana, Sava Isakovski, bio je posebno golgeterski raspoložen i postigao je 19 golova, dok je igrač pobedničke ekipe, Nikola Car, sasvim zasluženo proglašen za najboljeg igrača trećeg Keel Kupa. Njemu je na kraju ceremonije pehar predao Srđan Tomić, direktor kompanije Keel.\nUtisci učesnika i navijača posle dva prelepa dana u Beloj Crkvi bili su odlični, a mi smo sigurni da će sledeće godine biti još bolje.\nOvde možete da pogledate sve sastave, rezultate i strelce, a ispod i ostale fotografije:\nPočinje Keel Kup na Adi Ciganliji